Gairm chun Gnímh do COP29 agus COP30

A chara,

Ní féidir an ghéarchéim aeráide a shéanadh a thuilleadh. Tá a héifeachtaí le brath ar fud an domhain sa lá atá inniu ann. Téann na hiarmhairtí is déine i bhfeidhm ar dhaoine agus ar náisiúin bhochta den chuid is mó: déanann imeachtaí adhaimsire léirscrios ar phobail, bíonn réigiúin mhara á mbagairt ag ardú ar leibhéal na mara, agus bíonn slite beatha á gcur i mbaol ag tobchliseadh na héiceachórais. Sa tuairisc is déanaí ón bPainéal Idir-Rialtasach ar an Athrú Aeráide (IPCC), tugtar rabhadh faoi “deis atá ag dul i laghad chun todhchaí inbhuanaithe a chruthú, todhchaí ar féidir le gach duine maireachtáil ann” (C.1). Tá gníomh cinniúnach láithreach de dhíth ag an ngéarchéim seo.

San dá mhí dhéag atá romhainn, tarlóidh COP29 agus COP30, agus is pointí cinniúnacha iad na comhdhálacha seo don phobal domhanda maidir le dul i ngleic leis an éigeandáil aeráide. I spiorad imlitir Laudato Si’ an Phápa Proinsias agus an aithisc Laudate Deum a rinne sé go gairid, tá an feachtas Íosánaigh ar son Cheartas Aeráide ag iarraidh ar dhaoine creidmheacha dea-mhéine go n-ardóidís a nguth chun tacú le todhchaí cothrom. Is léiriú ar shaol an lae inniu é an t-athrú aeráide, léiriú a éilíonn gníomhú ionchuimsitheach - rud atá an-phráinneach do na bochtáin agus don aos óg. Tá na hÍosánaigh, na páirtithe misin agus na cairde go léir aontaithe ar son cur chuige ionchuimsitheach. Táimid ag iarraidh ar rialtais agus ar thoscairí COP:

1. **An Ciste um Chaillteanais agus Damáiste a chur i bhfeidhm.** Táimid ag éileamh go gcuirfear an Ciste um Chaillteanais agus Damáiste i bhfeidhm gan mhoill agus go mbeidh sé bunaithe ar dheontas. Caithfear go soláthróidh an ciste seo dóthain acmhainní chun dul i ngleic le héifeachtaí millteanacha an athrú aeráide, ionas go dtabharfar tacaíocht éifeachtach agus tús áite do na pobail is leochailí - go háirithe dóibhsean sa Deisceart Domhanda.
2. **Fiach aeráide a chur ar ceal.** Táimid ag éileamh go gcuirfear ar ceal fiacha, fiacha an Deiscirt Domhanda nach féidir a íoc go príomha. Scaoilfidh cealú an fhiaigh a n-acmhainní chun iarrachtaí a dhéanamh maidir le cóiriú aeráide agus maolú, agus chun infheistíocht a dhéanamh i dtodhchaí inbhuanaithe.
3. **Athrú cothrom fuinnimh a éileamh.** Tá athrú cothrom fuinnimh á éileamh againn, athrú a bheidh ag bogadh i dtreo geilleagar ísealcharbóin, ach ag an am céanna, a thabharfaidh aird do chearta Dúchais, a thabharfaidh urraim don dúlra, a chuirfidh stop le truailliú plaistigh, agus a thabharfaidh tús áite do shlite beatha inbhuanaithe thar saothrú acmhainní nádúrtha agus thar múnlaí táirgthe fuinnimh a bhfuil brabús mar phríomhaidhm acu. Caithfidh go mbeidh an t-athrú seo ionchuimsitheach agus cothrom, gan duine ar bith a fhágáil inár ndiaidh.

Tá an próiseas COP riachtanach le cur chun cinn idirnáisiúnta a bhaint amach i dtaobh an athrú aeráide. Caithfidh go n-éireoidh le COP29 agus COP30 achainí an domhain agus achainí na mbochtán a fhreagairt. Mar a tá ráite ag an bPápa Proinsias, “Is ceist í a bhaineann le rialacha domhanda éifeachtacha a bhunú, a chuirfidh ar ár gcumas soláthar a dhéanamh don chosaint domhanda seo” (Laudate Deum, n 42). D’fhógair an Pápa Proinsias gur bhliain na Iubhaile í an bhliain 2025. Tá cealú fiacha agus saoradh na ndaoine ón ndaoirse mar chuid de choincheap bíobalta na Iubhaile. I mbliain seo na Iubhaile, bheadh na trí chéim seo ina gcomhghníomhaíochtaí oiriúnacha chun daoine a shaoradh ó ualach neamh-inbhuanaithe agus chun domhan a thógáil inar féidir le gach duine a bheith faoi rath.

Le gach dea-ghuí,